KIRJALLINEN KYSYMYS E-1149/00 esittäjä(t): Bart Staes (Verts/ALE) komissiolle. Valkoinen kirja elintarviketurvallisuudesta ja Euroopan elintarvikeviranomainen.



Virallinen lehti nro 053 E , 20/02/2001 s. 0089 - 0090



KIRJALLINEN KYSYMYS E-1149/00 esittäjä(t): Bart Staes (Verts/ALE) komissiolle (11. huhtikuuta 2000) Aihe: Valkoinen kirja elintarviketurvallisuudesta ja Euroopan elintarvikeviranomainen Tammikuussa 2000 julkaistiin valkoinen kirja elintarviketurvallisuudesta (KOM(1999) 719 lopull.). Luvussa neljä käsitellään Euroopan elintarvikeviranomaisen perustamista ja luvussa viisi elintarviketurvallisuuden lainsäädäntönäkökulmia. Onko EU:ssa laadittu suunnitelmia ja niihin liittyviä toimia siltä varalta, että EU:ssa tai sen lähialueilla sattuu ydinonnettomuus? Jos on laadittu, mitkä ovat näiden toimien tärkeimmät kohdat? Jos ei ole olemassa, aikooko komissio laatia ydinonnettomuuksia koskevan toimintaohjelman? Margot Wallströmin komission puolesta antama vastaus (14. kesäkuuta 2000) Eläin- ja kasvikunnasta peräisin oleviin elintarvikkeisiin liittyy erottamattomasti mikrobiologisen, kemiallisen ja radioaktiivisen saastumisen riski. Valkoinen kirja elintarvikkeiden turvallisuudesta(1) vahvistaa, että on tärkeää suhtautua ennakoivasti kaikenlaiseen saastumiseen ja jatkaa Ternobylin ydinonnettomuuden jälkeisen tilanteen tarkkaa seuraamista. Ternobylin ydinonnettomuuden seurauksena toteutettujen yhteisön toimenpiteiden yhteydessä Euroopan yhteisö on antanut vuodesta 1987 säädöksiä, joissa vahvistetaan elintarvikkeiden ja rehujen markkinoinnissa ja viennissä sallitut radioaktiivisen saastumisen enimmäistasot ydinonnettomuuden tai minkä tahansa muun säteilyonnettomuuden jälkeen. Kyseessä on elintarvikkeiden ja rehujen radioaktiivisen saastumisen sallituista enimmäistasoista ydinonnettomuuden tai muun säteilytilan jälkeen 22. joulukuuta 1987 annettu neuvoston asetus (Euratom) N:o 3954/87(2), sellaisena kuin se on muutettuna 18. kesäkuuta 1989 annetulla neuvoston asetuksella (Euratom) N:o 2218/89(3) ja täydennettynä asetuksilla(4). Asetuksen (Euratom) N:o 3954/87 2 artiklassa säädetään, että jos komissio saa, erityisesti joko nopean yhteisön tietojen vaihtojärjestelmän mukaisesti (järjestelmä on otettu käyttöön yhteisön järjestelyistä nopeaksi tietojenvaihdoksi säteilyhätätilanteen yhteydessä 14. joulukuuta 1987 annetulla neuvoston päätöksellä 87/600/Euratom(5) tai ydinonnettomuudesta tehtävää nopeaa ilmoitusta koskevan, 26. syyskuuta 1986 tehdyn Kansainvälisen atomienergiajärjestön yleissopimuksen mukaan, sellaisia virallisia tietoja ydinonnettomuuksista tai muista säteilytiloista, jotka osoittavat, että asetuksen (Euratom) N:o 3954/87 liitteessä esitetyt sallitut enimmäistasot todennäköisesti ylittyvät, komissio antaa välittömästi asetuksen näiden sallittujen enimmäistasojen ottamisesta käyttöön. Tämän asetuksen voimassaolo on ajallisesti rajoitettu (enintään kolme kuukautta). Sinä aikana komissio antaa neuvostolle asetusehdotuksen, jossa vahvistetaan annetut säännökset tai tarvittaessa mukautetaan tasot onnettomuuksia vastaaviksi ottaen tarpeen vaatiessa huomioon taloudelliset ja sosiaaliset näkökohdat. (1) KOM(1999) 719 lopullinen. (2) EYVL L 371, 30.12.1987. (3) EYVL L 211, 27.7.1989. (4) Komission asetus (Euratom) N:o 944/89, annettu 12. huhtikuuta 1989, radioaktiivisen saastumisen sallittujen enimmäistasojen vahvistamisesta vähemmän käytetyille elintarvikkeille ydinonnettomuuden tai muun säteilytilan jälkeen (EYVL L 101, 13.4.1989). Neuvoston asetus (ETY) N:o 2219/89, annettu 18. heinäkuuta 1989, elintarvikkeiden ja rehujen viennin erityisedellytyksistä ydinonnettomuuden tai muun säteilytilan jälkeen (EYVL L 211, 27.7.1989). Komission asetus (Euratom) N:o 770/90, annettu 29. maaliskuuta 1990, radioaktiivisen saastumisen sallittujen enimmäistasojen vahvistamisesta rehuissa ydinonnettomuuden tai muun säteilytilan jälkeen (EYVL L 83, 30.3.1990). (5) EYVL L 371, 30.12.1987.